Antonio Conte
Antonio Conte je italijanski profesionalni nogometaš i trener. Nogometnu karijeru počeo je u rodnom Lecceu, a kasnije je postao jedan od najslavnijih i najutjecajnih igrača u historiji Juventusa. Bio je kapiten tima koji je osvojio UEFA Ligu prvaka, kao i pet titula Serie A, između ostalog. Također, igrao je i za italijansku nogometnu reprezentaciju, te je bio sudionik Svjetskog prvenstva 1994 i Europskog prvenstva 2000. Oba puta Italijani su osvojili srebrnu medalju. Karijeru nogometnog trenera je započeo 2006, Bari je 2009. uveo u Serie A, dok je isti uspjeh imao i sa Sienom dvije godine kasnije. Godine 2011. je preuzeo Juventus, gdje je implementirao formaciju 3-5-2 i osvojio tri uzastopne titule Serie A, prije nego je 2014. preuzeo kormilo reprezentacije Italije. Godine 2016. Conte je postao menadžer Chelseaja i s njim osvojio titulu Premijer lige, u prvoj godini na klupi londonskog tima. Dana 12. jula 2018. je dobio otkaz na klupi Chelseaja. Dana 31. maja 2019. je objavljeno da je Conte imenovan za novog trenera milanskog Intera. 2021. godine je napustio Inter. U novembru 2021. postao je novi trener Tottenham Hotspura.